Boererate.com: Nuwe hoop vir gehoorverlies
Nuwe hoop vir gehoorverlies
Navorsers aan Harvard en die University of Southern California het ’n nuwe benadering gevind tot die herstel van selle in die binneoor. Dit het die potensiaal om die gehoor te verbeter van miljoene mense wat aan gehoorverlies ly.
Die meeste mense oor die ouderdom van 70 jaar en omtrent 17% van persone in ontwikkelde lande sukkel met gehoorverlies.
Dit was nog altyd moeilik om medikasie toe te dien aan selle in die binneoor. Een van die probleme met medikasie in die binneoor is dat dit nie in plek bly nie. Die vloeistof in die area maak dit moeilik vir medikasie om goed te werk. Die nuwe navorsing het hierdie probleem aangespreek. Die fokus van die navorsing was spesifiek die koglea, die spiraalvormige orgaan in die binneoor waar baie sensitiewe selle voorkom wat klank na die brein herlei.